पुलिस ने इस मामले में लड़की की माँ और भाई को गिरफ़्तार कर लिया है जबकि रिश्तेदार फ़रार है.पुलिस का कहना है कि ज़िले के छावनी थाना क्षेत्र में हुई यह 



घटना रविवार देर रात को घटी.छावनी थाना क्षेत्र के छतौना गाँव में रहने वाले 20 साल के सुभाष अपने ही गांव की 'प्रेमिका' से मिलने उसके घर पहुंचे. दोनों पिछड़ी जाति के हैं.पुलिस का दावा है कि इसकी जानकारी लड़की की माँ को हो गई. उन्होंने सुभाष को एक कमरे में बंद कर अपने बेटे कन्हैया और एक रिश्तेदार रामचंदर को बुला लिया.इसके बाद तीनों ने कथित तौर पर सुभाष की हत्या कर शव को पास के जंगल में फेंक दिया.इस घटना की जानकारी सुभाष की 'प्रेमिका' ने उनके चाचा राजकिशोर को टेलीफ़ोन पर दी. राजकिशोर से ही पुलिस को जानकारी मिली.घटना की ख़बर पाकर पुलिस गाँव पहुँची और गाँव के कुछ ज़िम्मेदार लोगों को साथ लेकर लड़की के घर पहुंची. लड़की की माँ और भाई से थोड़ी सी पूछताछ के बाद सच्चाई सबके सामने आ गई.सुभाष के चाचा राजकिशोर के मुताबिक़ सुभाष इस पूरे मामले में लड़की के घर वालों से बात करना चाहता था लेकिन उसे मौक़ा नहीं दिया गया.राजकिशोर की शिकायत पर पुलिस ने लड़की की माँ, भाई कन्हैया और रिश्तेदार रामचंदर के ख़िलाफ़ हत्या का मामला दर्ज कर माँ और भाई को 



गिरफ़्तार कर लिया है. रामचंदर फरार है.कन्हैया की निशानदेही पर पुलिस ने जंगल से सुभाष के शव के कुछ टुकड़ों बरामद कर लिया है. उनका मंगलवार को बस्ती ज़िला अस्पताल के चार डॉक्टरों की एक टीम पोस्टमार्टम करेगी. शव से डीएनए के नमूने लेकर उन्हें जाँच के लिए भेजा गया है.थानाध्यक्ष जेपी वर्मा का मानना है, ''सुभाष उस लड़की से प्रेम करते थे. वे उससे शादी भी करना चाहते थे. लेकिन लड़की के घरवालों को यह मंज़ूर नहीं था.''(बीबीसी हिन्दी के एंड्रॉएड ऐप के लिए 



यहां क्लिक करें. आप हमें 



फ़ेसबुक और 



ट्विटर पर भी फ़ॉलो कर सकते हैं.)